આણંદ જિલ્લા અને તાલુકા કક્ષાનાં શિક્ષકોને સન્માનવા માટે આજે શિક્ષક દિવસ નિમિત્તે આણંદની કૃષિ યુનિવર્સિટી ખાતે શિક્ષણ વિભાગ દ્વારા આયોજીત કાર્યક્રમમાં શિક્ષકોને સંબોધતા રાજયનાં ધેટા અને ઉન વિકાસ નિગમનાં ચેરમેન ભવાન ભરવાડએ જણાવ્યું હતું કે ખરેખર આપણા અહીયાં શિક્ષણ ખૂબ જ કાચુ છે, સુરેન્દ્રનગરમાં ખૂબ જ કાચું છે તેમજ છોટાઉદેપુર બાજુ હું જયાં ગયો છું અને ત્યાં વિદ્યાર્થીને કઈ પુછીએ તો વિદ્યાર્થી રોવા બેસે અને કહે કે સાહેબ હું તો કોઈ દિવસ શાળામાં જ આવ્યો નથી અને તેમાં શિક્ષકોની પણ ખૂબ જ ભુલો છે, શિક્ષકો દોઢસો બસો કિલોમિટર દૂરથી અપડાઉન કરે છે, શિક્ષણ વિભાગનાં નિયમો અનુસાર તો શિક્ષકએ જે તે શાળાની નજીકમાં જ રહેવું પડે.